**Informasjon til foreldre og andre føresette om senking av temperatur i skular og barnehagar i Time kommune**

Grunna den nasjonale kraftsituasjonen og energikrisa i Europa, tek Time kommune grep for å halde kommunen sitt eige energiforbruk nede.

Eit av tiltaka er senking av temperaturen i kontorbygg, idrettshallar, skular og barnehagar.

Det vil verta individuelle tilpassingar, men jamt over vil temperaturen i klasserom og andre opphaldsrom senkast frå 22 til 20°C. I barnehagar vert det differensiert på rom for småbarn og eldre barn. Temperaturen skal ikkje ned på småbarnsavdelingar. Der det er praktisk mogleg vil temperaturen i gangareal bli redusert noko meir.

Sjølv om temperaturen vert redusert, skal den framleis vera i tråd med Helsedirektoratet sine anbefalingar for temperatur i opphaldsrom for skule og barnehagar. Anbefalinga er at temperaturen bør ligga på 20-24°C gradar om vinteren.

Barn er forskjellige og nokon frys lettare enn andre. For å sikra at ditt barn ikkje blir kaldt, anbefaler me å ha med ekstra klede på skulen/i barnehagen i tida framover, slik at barnet har moglegheita til å kle på seg ved behov.

Me minner også om at alle bør ha innesko/tøflar.

Me kjem til å snakka med elevane/barna om dette på skulen/i barnehagen, men det er flott om de også tek ein prat med eigne barn om viktigheita av å ha på seg nok klede for ikkje å frysa.

Arbeidet med å senka temperaturen i skular og barnehagar startar måndag 24. oktober.

Du kan lesa meir om andre tiltak som Time kommune gjer for å spara straum på kommunen si nettside:

<https://www.time.kommune.no/aktuelt/time-kommune-tek-grep-for-a-spara-straum.20200.aspx>